Bekende akteurspaar verwelkom eerste pienkvoet | Maroela Media
Altus en Zetske (Foto: Facebook)
Die akteurspaar Altus Theart en sy vrou, Zetske van Pletzen, het Vrydagoggend hul eersteling, ŉ seuntjie, in die wêreld verwelkom.
Die egpaar het in April vanjaar hul swangerskap aangekondig.
Die paar het vroeër in September op kykNET se leefstylprogram Bravo! met hul babakamer gespog, en Zetske het onlangs saam met rooi rose haar ooievaarstee by die Jenna Clifford-ontwerpateljee in Johannesburg gehou.
“Ek is verbaas oor hoe wonderlik ŉ mens se liggaam is en wat hy alles kan doen. Dis vir my só lekker om swanger te wees. Dit gaan hopeloos te vinnig verby en ek dink ek gaan dit mis,” het sy aan dié tydskrif gesê.
Sy het ook gesê hulle sal uit ŉ kortlys name besluit sodra die baba sy opwagting maak.
Zetske en Altus kon nie onmiddellik vir kommentaar bereik word nie.
Die babakamer waarmee die egpaar op Bravo! gespog het (Foto: Facebook)
BAIE GELUK julle twee. Kan nie wag om die gesiggie te sien nie.
Yes!!!! Man dis wonderlik. Hartlik geluk met jul klonkie. Mag God Jul gesin bewaar.